{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Godišnjeg programa rada HAKOM-a za 2026."]
[]
["Redni broj","Korisnik","Isječak","Komentar","Status odgovora\n","Odgovor"]
[1,"MIRO OPAČAK","GODIŠNJI PROGRAM RADA ZA 2026. GODINU","Predlažem da se u Godišnji program rada HAKOM-a za 2026. uključe konkretne mjere i aktivnosti koje će osigurati pristupačnost elektroničkih komunikacija, poštanskih usluga i informacija za gluhe i gluhoslijepe osobe, s naglaskom na ravnopravan pristup komunikacijskim posrednicima.\n\n\n\n\nGlavne preporuke:\n 1. Uvođenje obveze pružanja usluga komunikacijskog posredovanja\n • HAKOM bi trebao definirati obvezu pružatelja elektroničkih komunikacijskih usluga da osiguraju pristup uslugama komunikacijskog posrednika za gluhe i gluhoslijepe korisnike. Ovo uključuje i video-komunikaciju s komunikacijskim posrednikom.\n 2. Pristupačni komunikacijski kanali\n • Potrebno je razviti i implementirati kanale koji omogućuju jednostavan pristup informacijama i podršku korisnicima koji ne koriste glasovnu komunikaciju, uključujući video pozive i digitalne platforme prilagođene osobama s oštećenjem sluha.\n 3. Edukacija i informiranost korisnika\n • Preporučuje se provedba edukativnih programa i kampanja koje gluhim osobama objašnjavaju dostupne usluge, prava i način korištenja komunikacijskog posrednika u kontekstu elektroničkih komunikacija i poštanskih usluga.\n 4. Suradnja s organizacijama civilnog društva\n • HAKOM treba osigurati uključivanje organizacija koje zastupaju interese gluhih i gluhoslijepih osoba u proces planiranja, evaluacije i unaprjeđenja usluga, kako bi se osigurao aktivni doprinos korisnika i prilagodba usluga njihovim potrebama.\n 5. Praćenje i izvještavanje\n • Program rada treba uključivati sustav praćenja provedbe mjera pristupačnosti i redovito izvještavanje o napretku, s posebnim pokazateljima dostupnosti usluga gluhim osobama.\n\n\n\n\nOve aktivnosti omogućile bi da HAKOM-ov Godišnji program rada 2026. bude uključiv, ravnopravan i u skladu s Konvencijom UN-a o pravima osoba s invaliditetom, osiguravajući gluhim i gluhoslijepim osobama stvarni pristup elektroničkim komunikacijama i informacijama.","Primljeno na znanje","Zahvaljujemo na prijedlogu i na vrlo konstruktivnim preporukama koje se odnose na osiguravanje pristupačnosti elektroničkih komunikacija, poštanskih usluga i informacija za gluhe i gluhoslijepe osobe. HAKOM kontinuirano prepoznaje važnost ravnopravnog pristupa uslugama svih korisnika, uključujući osoba s invaliditetom te kontinuirano surađujemo s udrugama koje zastupaju njihove interese, kao i s predstavnicima akademske zajednice, u cilju unaprjeđenja regulatornog okvira, razmjene stručnih znanja kao i stvaranja šire društvene svijesti o specifičnim potrebama ove skupine korisnika.\n\nIzmeđu ostalog, HAKOM je u rujnu ove godine uspostavio savjetodavne mehanizme za djecu, korisnike starije životne dobi te krajnje korisnike s invaliditetom. U rad tih mehanizama uključeni su predstavnici udruga, operatora, akademske zajednice i nadležnih državnih tijela, a cilj je aktivna suradnja svih dionika što je poticaj za prepoznavanje novih izazova. \n\nIako predložene mjere u ovom trenutku nećemo moći zasebno uključiti u Godišnji program rada za 2026., HAKOM će i dalje, postojećim aktivnostima i suradnjom sa stručnim i civilnim sektorom, pratiti potrebe osoba s invaliditetom te ćemo redovito razmatrati dodatna poboljšanja pristupačnosti u okviru zakonskih i tehničkih mogućnosti."]
[2,"POLITISCOPE","DSA,\nOperativni ciljevi","Predlaže se uz Strateški cilj 3.: Regulatorna izvrsnost i usklađenost, u operativne ciljeve dodati aktivnosti koje odnose isključivo na organizacije civilnog društva koje su važan dionik sustava provedbe Akta o digitalnim uslugama. Smatramo da HAKOM kao centralno tijelo mora imati razvijene odnose s OCD-ima koje djeluju u području te utjecati na stvaranje poticajnog okruženja za OCD-e za preuzimanje uloga predviđenih Aktom o digitalnim uslugama (ponajprije uloge pouzdanog prijavitelja).  Predlaže se dodavanje sljedećeg operativnog cilja: \"Ako se za to ukaže potreba, održavanje sastanaka s organizacijama civilnog društva te praćenje natječaja za dodjelu financijskih sredstava za rad organizacija civilnog društva u području provedbe Akta o digitalnim uslugama.\"","Djelomično prihvaćen","HAKOM će dodati aktivnost sastanaka s organizacijama civilnog društva, ali se ne može obavezati pratiti natječaje za druge organizacije. Eventualne informacije oko natječaja koje bismo dobili, objavljivat ćemo na našim internetskim stranicama.\n\nU tekstu na str. 35. iza aktivnosti 10 dodaje se nova aktivnost 11, a narednima se povećava redni broj za +1. \n\n“Održavat ćemo dijalog s organizacijama civilnog društva koje su uključene u provedbu DSA-a i organizirati ili sudjelovati na tematskim sastancima prema potrebi. (11)”\n\nu tablici na 36. str. iza aktivnosti 10 dodaje se nova aktivnost 11, a narednima se povećava redni broj za +1. \n\n“R.Br. 11; Strateški prioritet 3.1; Naziv operativnog cilja Dijalog s civilnim društvom; Pokazatelj ishoda % održanih sastanaka; Planirana vrijednost 100 %; Rok izvršenja Q1-Q4; Nadležnost SDU; Izvor financiranja N“"]